જામનગર શહેરમાં જાહેર તેમજ ખાનગી સ્થળો ઉપર ૫૦૦ થી પણ વધુ ગણપતિ મહોત્સવની ઉજવણી થાય છે. જે તમામ ગણપતિ મંડળો વતી સફાઈ-લાઈટ-પાણી ટ્રાફીક વ્યવસ્થા અને ગણપતિ વિસર્જન અંગેના પ્રશ્નોને લઈને એચ.જે.લાલ ચેરીટેબલ ટ્રસ્ટ દ્વારા રજુઆત કરાઈ હતી. જે રજુઆતને ધ્યાને લઈને મ્યુનિ.કમિશ્નર તેમજ જિલ્લા ૫ોલીસવડા સાથે બેઠક યોજાઈ હતી જેમાં જામનગર શહેરમાં ભારે ઉત્સાહપૂર્વક અને સુરક્ષા વ્યવસ્થા સાથે ઉજવણી થાય તે માટેની તમામ વ્યવસ્થાઓ ગોઠવવાની વહીવટીતંત્ર દ્વારા સહમતિ દર્શાવી હતી. આ ઉપરાંત ગણપતિ વિસર્જન અંગે સુપ્રિમ કોર્ટની ગાઈડ લાઈન મુજબ વ્યવસ્થા ગોઠવવામાં આવે તે બાબતની પણ પ્રક્રિયાઓ હાથ ધરવામાં આવી છે.